# Οδηγός πληροφοριών προσαρμογέα Intel® Wireless

Αυτή η έκδοση του λογισμικού Intel® PROSet/Wireless WiFi είναι συμβατή με τους ακόλουθους προσαρμογείς. Ωστόσο, λάβετε υπόψη ότι τα καινούργια χαρακτηριστικά που παρέχονται σε αυτήν την έκδοση λογισμικού δεν υποστηρίζονται, σε γενικές γραμμές, σε προηγούμενους προσαρμογείς παλαιού τύπου.

- Intel® Centrino® Wireless-N 100
- Intel® Centrino® Wireless-N 105
- Intel® Centrino® Wireless-N 130
- Intel® Centrino® Wireless-N 135
- Intel® WiFi Link 1000
- Intel® Centrino® Wireless-N 1030
- Intel® Centrino® Wireless-N 2200
- Intel® Centrino® Wireless-N 2230
- Intel® Centrino® Wireless-N + WiMAX 6150
- Intel® Centrino® Advanced-N 6200
- Intel® Centrino® Advanced-N 6205
- Intel® Centrino® Advanced-N 6230
- Intel® Centrino® Advanced-N 6235
- Intel® Centrino® Advanced-N + WiMAX 6250
- Intel® Centrino® Ultimate-N 6300

Με την κάρτα δικτύου σας WiFi, μπορείτε να αποκτήσετε πρόσβαση σε δίκτυα WiFi, να κάνετε κοινή χρήση αρχείων ή εκτυπωτών, ή ακόμη να κάνετε κοινή χρήση της σύνδεσής σας στο Διαδίκτυο. Μπορείτε να δοκιμάσετε όλες αυτές τις δυνατότητες χρησιμοποιώντας ένα δίκτυο WiFi στο σπίτι ή στο γραφείο σας. Αυτή η λύση δικτύου WiFi είναι σχεδιασμένη τόσο για χρήση στο σπίτι όσο και στην επιχείρηση. Μπορείτε να προσθέσετε κι άλλους χρήστες και χαρακτηριστικά καθώς αυξάνονται και αλλάζουν οι ανάγκες σας.

Αυτός ο οδηγός περιέχει βασικές πληροφορίες για τους προσαρμογείς Intel. Περιλαμβάνει πληροφορίες για αρκετές ιδιότητες προσαρμογέων, τις οποίες μπορείτε να ρυθμίσετε για να ελέγξετε και να βελτιώσετε την απόδοση του προσαρμογέα σας στο δικό σας ασύρματο δίκτυο και περιβάλλον. Οι ασύρματοι προσαρμογείς Intel® ενεργοποιούν την ταχεία ασύρματη συνδετικότητα για επιτραπέζιους υπολογιστές και φορητούς υπολογιστές notebook.

- Ρυθμίσεις προσαρμογέα
- Κανονιστικές πληροφορίες
- Προδιαγραφές
- Σημαντικές πληροφορίες
- Υποστήριξη
- Εγγύηση
- Γλωσσάρι

Ανάλογα με το μοντέλο του προσαρμογέα σας Intel WiFi, ο προσαρμογέας σας είναι συμβατός με ασύρματα πρότυπα 802.11a, 802.11b, 802.11g και 802.11n (προσχέδιο 2.0). Με λειτουργία σε συχνότητα 5 GHz ή 2,4 GHz σε ταχύτητες δεδομένων έως 450 Mbps, μπορείτε τώρα να συνδέσετε τον υπολογιστή σας σε υπάρχοντα δίκτυα υψηλών ταχυτήτων που χρησιμοποιούν πολλαπλά σημεία πρόσβασης εντός μεγάλων και μικρών περιβαλλόντων. Ο ασύρματος προσαρμογέας σας διατηρεί αυτόματο έλεγχο ρυθμού μεταφοράς δεδομένων ανάλογα με τη θέση του σημείου πρόσβασης και την ισχύ του σήματος για να επιτύχει τη γρηγορότερη δυνατή σύνδεση. Το βοηθητικό πρόγραμμα σύνδεσης WiFi παρέχει εύκολη διαχείριση όλων των ασύρματων συνδέσεων δικτύου σας. Τα προφίλ που διαμορφώνονται μέσω του βοηθητικού προγράμματος σύνδεσης WiFi παρέχουν βελτιωμένα μέτρα ασφάλειας με έλεγχο ταυτότητας δικτύου 802.1Χ.

Οι πληροφορίες στο παρόν έγγραφο υπόκεινται σε αλλαγή χωρίς ειδοποίηση.

© 2004–2012 Intel Corporation. Με επιφύλαξη παντός δικαιώματος. Intel Corporation, 5200 N.E. Elam Young Parkway, Hillsboro, OR 97124-6497 USA

Απαγορεύεται αυστηρά η αντιγραφή ή αναπαραγωγή οποιουδήποτε υλικού στο έγγραφο αυτό, κατά οποιοδήποτε τρόπο, χωρίς την έγγραφη άδεια της Intel Corporation. Το Intel® είναι εμπορικό σήμα ή εμπορικό σήμα κατατεθέν της Intel Corporation ή θυγατρικών εταιριών της στις Η.Π.Α. ή σε άλλες χώρες. Ενδεχομένως να χρησιμοποιούνται άλλα εμπορικά σήματα και επωνυμίες στο παρόν έγγραφο για αναφορά είτε σε οντότητες που διεκδικούν τις μάρκες και επωνυμίες ή τα προϊόντα τους. Η Intel αποποιείται οποιαδήποτε ιδιοκτησιακά συμφέροντα των εμπορικών σημάτων και επωνυμιών που δεν της ανήκουν. Τα Microsoft και Windows είναι εμπορικά σήματα κατατεθέντα της Microsoft Corporation. Το Windows Vista είναι είτε σήμα κατατεθέν ή εμπορικό σήμα της Microsoft Corporation στις Ηνωμένες Πολιτείες ή/και σε άλλες χώρες.

*Τα λοιπά ονόματα και επωνυμίες μπορεί να διεκδικηθούν ως ιδιοκτησία τρίτων.

Η Intel Corporation δεν αναλαμβάνει καμία ευθύνη για σφάλματα ή παραλείψεις στο παρόν έγγραφο. Επίσης, η Intel δεν δεσμεύεται να ενημερώσει τις πληροφορίες που περιέχονται στο παρόν.

"ΣΗΜΑΝΤΙΚΗ ΕΙΔΟΠΟΙΗΣΗ ΓΙΑ ΟΛΟΥΣ ΤΟΥΣ ΧΡΗΣΤΕΣ Ή ΔΙΑΝΟΜΕΙΣ:

Οι προσαρμογείς ασύρματου LAN της Intel είναι σχεδιασμένοι, κατασκευασμένοι, δοκιμασμένοι και ποιοτικά ελεγμένοι για να εξασφαλίζεται ότι ικανοποιούν όλες τις απαραίτητες τοπικές και κυβερνητικές κανονιστικές απαιτήσεις για τις περιοχές για τις οποίες προορίζονται ή επισημαίνονται για αποστολή. Εφόσον τα ασύρματα LAN είναι γενικά διατάξεις χωρίς άδεια που μοιράζονται φάσμα με ραντάρ, δορυφόρους και άλλες συσκευές με και χωρίς άδεια, είναι μερικές φορές απαραίτητο δυναμικά να ανιχνεύεται, να αποφεύγεται και να περιορίζεται η χρήση για να αποφεύγεται η παρεμβολή με τις συσκευές αυτές. Σε πολλές περιπτώσεις, απαιτείται η Intel να παρέχει δεδομένα δοκιμών για να αποδείξει περιφερειακή και τοπική συμμόρφωση με τους περιφερειακούς και κυβερνητικούς κανονισμούς πριν εκχωρηθεί πιστοποίηση ή έγκριση για χρήση του προϊόντος. Τα EEPROM, υλικολογισμικό και πρόγραμμα οδήγησης λογισμικού του ασύρματου LAN της Intel είναι σχεδιασμένα για να ελέγχουν προσεχτικά τις παραμέτρους που επηρεάζουν τη ραδιολειτουργία και για να εξασφαλίζουν ηλεκτρομαγνητική συμμόρφωση (EMC). Αυτές οι παράμετροι περιλαμβάνουν, μεταξύ άλλων, ισχύ συχνοτήτων, χρήση φάσματος, σάρωση καναλιών και ανθρώπινη έκθεση.

Για τους λόγους αυτούς, η Intel δεν μπορεί να επιτρέψει καμία τροποποίηση από τρίτα μέρη του λογισμικού που παρέχεται σε δυαδική μορφή με τους προσαρμογείς ασύρματου LAN (π.χ., το EEPROM και το υλικολογισμικό). Επιπλέον, αν χρησιμοποιείτε οποιοδήποτε patch, βοηθητικό πρόγραμμα ή κώδικα με τους προσαρμογείς ασύρματου LAN της Intel που έχουν τροποποιηθεί από αναρμόδιο άτομο (π.χ., patches, βοηθητικά προγράμματα ή κώδικα (περιλαμβανομένων τροποποιήσεων ανοιχτού κώδικα) τα οποία δεν έχουν επικυρωθεί από την Intel), (i) θα είστε αποκλειστικά υπεύθυνος για την εξασφάλιση της κανονιστικής συμμόρφωσης των προϊόντων, (ii) η Intel δεν θα φέρει καμία ευθύνη, υπό καμία θεωρία υπαιτιότητας για τυχόν θέματα που συσχετίζονται με τα τροποποιημένα προϊόντα, περιλαμβανομένων, μεταξύ άλλων, διεκδικήσεων σύμφωνα με την εγγύηση ή/και θεμάτων που προκύπτουν από κανονιστική μη συμμόρφωση και (iii) η Intel δεν θα παρέχει ούτε να απαιτηθεί να βοηθήσει στην παροχή υποστήριξης σε οποιουσδήποτε τρίτους για τέτοια τροποποιημένα προϊόντα.

Σημείωση: Πολλές κανονιστικές αρχές θεωρούν ότι οι προσαρμογείς ασύρματου LAN είναι "υπομονάδες", και αναλόγως, παρέχουν κανονιστική έγκριση σε επίπεδο συστήματος κατόπιν λήψης και εξέτασης των δεδομένων δοκιμών που αποδεικνύουν ότι η διαμόρφωση κεραιών και συστήματος δεν προκαλούν EMC και ραδιολειτουργία ώστε να μην συμμορφώνονται."

20 Ιουνίου 2012