Vissza a tartalomjegyzékhez

# Szavatosság

# Információk a termékszavatosságról

#### Egyéves korlátozott szavatosság a hardverre

#### Korlátozott szavatosság

A jelen szavatossági nyilatkozatban a „Termék” a Specifikációk részben felsorolt eszközöket jelenti.

Az Intel szavatolja a Termék vásárlójának, hogy a Termék helyes használat és telepítés esetén a Termék eredeti lezárt csomagolásban történt megvásárlásától számított 1 (egy) évig mentes lesz az anyag- és a megmunkálási hibáktól és lényegében meg fog felelni az Intel e Termékre vonatkozó, nyilvánosan elérhető termékspecifikációinak.

A TERMÉKKEL EGYÜTT VAGY ANNAK RÉSZEKÉNT SZÁLLÍTOTT BÁRMILYEN SZOFTVER KIFEJEZETTEN ANNAK MEGLÉVŐ ÁLLAPOTÁBAN KERÜL KISZÁLLÍTÁSRA, ÉS AZ INTEL KIZÁR MINDEN EGYÉB KIFEJEZETT VAGY BELEÉRTETT SZAVATOSSÁGOT, TÖBBEK KÖZÖTT A FORGALMAZHATÓSÁG, A JOGSÉRTÉSMENTESSÉG, VALAMINT AZ ADOTT CÉLRA VALÓ ALKALMASSÁG SZAVATOSSÁGÁT IS, de az Intel szavatolja, hogy a szoftvert tartalmazó adathordozó a szállítástól számított 90 (kilencven) napig hibamentes lesz. A szavatossági időn belül fellépő ilyen hiba esetén Ön a hibás adathordozót visszaküldheti az Intel cégnek, amely díjmentesen, saját belátása szerint kicseréli vagy a szoftvert más módon juttatja el Önhöz. Az Intel nem nyújt szavatosságot és nem vállal kárfelelősséget a szoftverben lévő semmilyen információ, szöveg, kép, hivatkozás vagy más elem helyességéért vagy teljességéért.

Ha a jelen Korlátozott szavatosság szerinti Termék a szavatossági időn belül a jelen Korlátozott szavatosságban leírt okok miatt meghibásodik, az Intel saját belátása szerint:

- KIJAVÍTJA a Terméket hardver- és/vagy szoftvereszközökkel, VAGY
- KICSERÉLI a Terméket egy másik termékre, VAGY – ha az Intel a Terméket nem tudja kijavítani vagy kicserélni –,
- VISSZATÉRÍTI a Termék árát a jelen Korlátozott szavatosság szerinti szavatossági igény bejelentésekor érvényes Intel-árlista szerinti áron.

EZ A KORLÁTOZOTT SZAVATOSSÁG ÉS AZ ARRA VONATKOZÓ ESETLEGES BELEÉRTETT ÁLLAMI, NEMZETI, TARTOMÁNYI VAGY HELYI BELEÉRTETT SZAVATOSSÁGOK KIZÁRÓLAG ÖNRE, MINT A TERMÉK EREDETI VÁSÁRLÓJÁRA ÉRVÉNYESEK.

#### A Korlátozott szavatosság mértéke

Az Intel nem szavatolja, hogy a Termék – függetlenül attól, hogy önállóan vagy más termékekbe, többek között félvezető termékekbe beépítetve vásárolták meg – mentes lesz a tervezési hibáktól, közismert nevükön az „errata”-któl. A jelenlegi errata-k kérésre rendelkezésre állnak. Továbbá NEM tartozik a jelen Korlátozott szavatosságba: (i) a Termék cseréjével vagy javításával kapcsolatos semmilyen költség, ide értve a munkaerő árát, a telepítést vagy az Önnél felmerült bármely más költséget, és különösen minden olyan költséget, amelynek oka bármely, nyomtatott áramköri lapra forrasztott vagy más módon tartósan rögzített termék vagy más termékekbe beépített termék eltávolítása vagy cseréje; (ii) a Termék károsodása, ha annak külső oka van, többek között baleset, az elektromos táplálási hibája, rendellenes mechanikai vagy környezeti körülmények, a termék útmutatójától eltérő használat, helytelen használat, hanyagság, baleset, nem célirányos használat, módosítás, javítás, helytelen vagy nem engedélyezett telepítés vagy helytelen tesztelés; vagy (iii) semmilyen olyan Termék, amelyet módosítottak vagy az Intel nyilvánosan elérhető specifikációitól eltérő körülmények között üzemeltettek, vagy amelynek eredeti termékazonosító jelöléseit (védjegyeit vagy sorozatszámát) eltávolították, módosították vagy olvashatatlanná tették;, vagy (iv) semmilyen olyan probléma, amelynek oka a Termék részét képező vagy azzal együtt szállított szoftvertermékek nem Intel általi módosítása, (v) az Intel által a Termékhez biztosított vagy mellékelt szoftvereken kívüli szoftvertermékek beépítése, vagy (vi) az Intel által biztosított bármely olyan módosítások vagy javítások alkalmazásának elmulasztása, amelyeket az Intel biztosított a Termékkel együtt szállított vagy ahhoz mellékelt bármely szoftverhez.

#### Garanciális igények érvényesítése

Ha garanciális szervizt kíván igénybe venni a Termékhez, forduljon a Termék útmutatója szerinti eredeti vásárlási helyhez, vagy forduljon az Intel céghez. Ha az Inteltől kér garanciális szervizt, a garanciaidőn belül és a (helyi idő szerinti) szokásos nyitva tartási időben (de a munkaszüneti napok kivételével) az Intel helyi ügyfélszolgálatához kell fordulnia (http://www.intel.com/support/wireless/), és el kell juttatnia a Terméket a megfelelő ügyfélszolgálathoz. Készüljön fel a következő adatok megadására: (1) név, postacím, e-mail cím, telefonszámok és – az Egyesült Államokban – érvényes hitelkártya-adatok; (2) vásárlási nyugta; (3) a Terméken található modellszám és termékazonosító szám; és (4) a probléma elmagyarázása. Az ügyfélszolgálat képviselője a probléma jellegétől függően egyéb adatokat is kérhet Öntől. Miután az Intel ügyfélszolgálata meggyőződött róla, hogy a Termék jogosult garanciális szervizre, ad Önnek egy visszáru-meghatalmazási („RMA”) számot, és útmutatást ad Önnek, hogyan juttathatja el a terméket az Intel kijelölt ügyfélszolgálatához. Az Ön által az Intel ügyfélszolgálatához eljuttatott Termék csomagolásának külsején fel kell tüntetnie az RMA számot. Az Intel nem fogadja a Terméket, ha a csomag külsején érvénytelen RMA szám vagy nincs RMA szám. A Terméket annak eredeti vagy azzal egyenértékű csomagolásban kell eljuttatnia az Intel kijelölt ügyfélszolgálatához, előre kifizetve a szállítási díjakat (az Egyesült Államokban) és vállalnia kell a szállítás közbeni kár vagy elvesztés kockázatát. Az Intel saját belátása szerint kijavítja a Terméket, vagy kicseréli új vagy felújított Termékre vagy összetevőkre. A kijavított vagy kicserélt terméket az Intel a saját költségén és a Termék ügyfélszolgálattól való megérkezésétől számított ésszerű időn belül visszajuttatja Önnek. A visszajuttatott Termék az Intel ügyfélszolgálata által történt átvételtől kezdődően az Intel tulajdonává válik. A kicserélt termékre a jelen írásos szavatosság érvényes, és annak korlátozásai és kizárásai vonatkoznak rá 90 (kilencven) nap vagy az eredeti szavatossági időtartam közül a hosszabb időtartamig. Ha az Intel kicseréli a Terméket, a cseretermék Korlátozott szavatosságának időtartama nem változik.

#### A SZAVATOSSÁG KORLÁTOZÁSAI ÉS KIZÁRÁSAI

A TERMÉKRE VONATKOZÓ MINDEN EGYÉB SZAVATOSSÁG HELYÉBE A JELEN SZAVATOSSÁG LÉP, ÉS AZ INTEL ELHÁRÍT MINDEN EGYÉB KIFEJEZETT VAGY BELEÉRTETT SZAVATOSSÁGOT, IDE ÉRTVE TÖBBEK KÖZÖTT A FORGALMAZHATÓSÁG, AZ ADOTT CÉLRA VALÓ ALKALMASSÁG, A JOGSÉRTÉSMENTESSÉG, VALAMINT A SZOKÁSOS KERESKEDELMI GYAKORLAT SZAVATOSSÁGAIT IS. Egyes államok (vagy jogterületek) nem engedélyezik a beleértett szavatosságok kizárását, ezért ez a korlátozás nem feltétlenül vonatkozik Önre. MINDEN KIFEJEZETT VAGY BELEÉRTETT SZAVATOSSÁG TARTAMA A KORLÁTOZOTT SZAVATOSSÁG IDŐTARTAMÁRA KORLÁTOZOTT. EZEN IDŐSZAK LEJÁRTA UTÁN SEMMILYEN SZAVATOSSÁG NEM ÉRVÉNYES. Egyes államok (vagy jogterületek) nem engedélyezik a beleértett szavatosságok tartamának korlátozását, ezért ez a korlátozás nem feltétlenül vonatkozik Önre.

#### A KÁRTÉRÍTÉSI FELELŐSSÉG KORLÁTOZÁSA

A JELEN VAGY BÁRMELY MÁS – BELEÉRTETT VAGY KIFEJEZETT – SZAVATOSSÁG ALAPJÁN AZ INTEL KÁRFELELŐSSÉGE A FENTEBB LEÍRT JAVÍTÁSRA, CSERÉRE VAGY VISSZATÉRÍTÉSRE KORLÁTOZÓDIK. A SZAVATOSSÁG BÁRMELY MEGSZEGÉSE ESETÉN EZEK AZ ÖN KIZÁRÓLAGOS ORVOSLATI LEHETŐSÉGEI. A TÖRVÉNY ÁLTAL MEGENGEDETT MÉRTÉKIG AZ INTEL NEM FELEL SEMMILYEN KÖZVETLEN, SPECIÁLIS, ESETI VAGY KÖVETKEZMÉNYES KÁRÉRT, AMELYNEK OKA A JELEN SZAVATOSSÁG BÁRMELY JOGELV SZERINTI MEGSÉRTÉSE (IDE ÉRTVE TÖBBEK KÖZÖTT AZ ELMARADT HASZNOT, AZ ÁLLÁSIDŐT, A CÉGÉRTÉK-CSÖKKENÉST, BERENDEZÉSEK VAGY TULAJDON KÁROSODÁSÁT VAGY CSERÉJÉT, VALAMINT A TERMÉKET TARTALMAZÓ RENDSZERBEN VAGY AZZAL EGYÜTT HASZNÁLT BÁRMELY PROGRAM VAGY ADATOK VISSZAÁLLÍTÁSÁNAK, ÚJRAPROGRAMOZÁSÁNAK VAGY REPRODUKÁLÁSÁNAK KÖLTSÉGÉT), MÉG AKKOR SEM, HA AZ INTELT ELŐRE ÉRTESÍTETTÉK ILYEN KÁROK LEHETŐSÉGÉRŐL. Egyes államok (vagy jogterületek) nem engedélyezik az eseti vagy következményes károk kizárását, ezért a fenti korlátozások vagy kizárások nem feltétlenül vonatkozik Önre. EZ A KORLÁTOZOTT SZAVATOSSÁG KONKRÉT, TÖRVÉNYILEG ÉRVÉNYESÍTHETŐ JOGOKAT AD ÖNNEK, ÉS EGYÉB, AZ ADOTT ORSZÁGTÓL VAGY JOGTERÜLETTŐL FÜGGŐ JOGAI IS LEHETNEK. A JELEN KORLÁTOZOTT SZAVATOSSÁGGAL KAPCSOLATOS MINDEN JOGVITA AZ ALÁBBI FÓRUMOK DÖNTÉSI JOGKÖRÉBE ÉS AZ ALÁBBI TÖRVÉNYEK HATÁLYA ALÁ TARTOZIK: AZ EGYESÜLT ÁLLAMOK, KANADA, ÉSZAK-AMERIKA ÉS DÉL-AMERIKA TERÜLETÉN A FÓRUM AZ EGYESÜLT ÁLLAMOK KALIFORNIA ÁLLAMÁNAK SANTA FE VÁROSA, AZ IRÁNYADÓ TÖRVÉNYEK PEDIG DELAWARE ÁLLAM TÖRVÉNYEI. ÁZSIA CSENDES-ÓCEÁNI TÉRSÉGÉBEN (A KÍNAI NÉPKÖZTÁRSASÁG KIVÉTELÉVEL) A FÓRUM SZINGAPÚR, AZ IRÁNYADÓ TÖRVÉNYEK PEDIG SZINGAPÚR TÖRVÉNYEI. EURÓPA ÉS A VILÁG TÖBBI TERÜLETE ESETÉN A FÓRUM LONDON, AZ IRÁNYADÓ TÖRVÉNYEK PEDIG ANGLIA ÉS WALES TÖRVÉNYEI. A JELEN KORLÁTOZOTT SZAVATOSSÁG ANGOL NYELVŰ ÉS (AZ EGYSZERŰSÍTETT KÍNAIT KIVÉVE) BÁRMELY MÁS NYELVRE LEFORDÍTOTT VÁLTOZATAI KÖZÖTTI ÜTKÖZÉS ESETÉN AZ ANGOL NYELVŰ VÁLTOZAT IRÁNYADÓ.

FONTOS! HACSAK AZ INTEL ELLENKEZŐ ÉRTELMŰ ÍRÁSOS NYILATKOZATOT NEM TETT, AZ INTEL CÉGNEK A JELEN KORLÁTOZOTT SZAVATOSSÁG SZERINTI TERMÉKEI TERVEZÉSÜKNÉL ÉS SZÁNDÉKOLT FELHASZNÁLÁSI TERÜLETÜKNÉL FOGVA NEM HASZNÁLHATÓK SEMMILYEN EGÉSZSÉGÜGYI, ÉLETMENTŐ VAGY ÉLETFENNTARTÓ RENDSZERBEN, SZÁLLÍTÁSI RENDSZERBEN, NUKLEÁRIS RENDSZERBEN VAGY BÁRMELY OLYAN LÉTFONTOSSÁGÚ ALKALMAZÁSBAN, AHOL AZ INTEL TERMÉKÉNEK MEGHIBÁSODÁSA SZEMÉLYI SÉRÜLÉST VAGY HALÁLT OKOZHAT.

#### WEEE

Vissza az oldal tetejére

Vissza a tartalomjegyzékhez

Védjegyek és nyilatkozatok