# Intel® Vezeték nélküli adapter tájékoztató útmutató

Az Intel® PROSet/Wireless WiFi szoftver jelen verziója az alábbi adapterekkel kompatibilis. Azonban az ebben a szoftverkiadásban rendelkezésre bocsátott újabb funkciókat általában nem támogatják a régebbi adapterek.

- Intel® Centrino® Wireless-N 100
- Intel® Centrino® Wireless-N 105
- Intel® Centrino® Wireless-N 130
- Intel® Centrino® Wireless-N 135
- Intel® WiFi Link 1000
- Intel® Centrino® Wireless-N 1030
- Intel® Centrino® Wireless-N 2200
- Intel® Centrino® Wireless-N 2230
- Intel® Centrino® Wireless-N + WiMAX 6150
- Intel® Centrino® Advanced-N 6200
- Intel® Centrino® Advanced-N 6205
- Intel® Centrino® Advanced-N 6230
- Intel® Centrino® Advanced-N 6235
- Intel® Centrino® Advanced-N + WiMAX 6250
- Intel® Centrino® Ultimate-N 6300

WiFi hálózati kártyájával WiFi hálózatokra csatlakozhat, megoszthatja fájljait és nyomtatóit, sőt, internetkapcsolatát is. Mindezeket a szolgáltatásokat használhatja otthoni vagy irodai WiFi hálózatán. A WiFi hálózat kielégíti mind az otthoni, mind a vállalati igényeket. Ahogy az igények nőnek és változnak, a hálózat további felhasználókkal és funkciókkal bővíthető.

Ez az útmutató az Intel adapterek alapszintű adatait tartalmazza. Tájékoztatást ad az adapter több olyan jellemzőjéről, amelyekkel vezérelhető és javítható az adapter viselkedése az adott vezeték nélküli hálózaton és környezetben. Az Intel® vezeték nélküli adaptereivel az asztali és noteszgépek gyorsan, vezeték nélkül csatlakoztathatók.

- Adapterbeállítások
- Szabályozási megfelelőség
- Specifikációk
- Fontos információk
- Támogatás
- Szavatosság
- Szójegyzék

Modelljétől függően az Intel WiFi adapter a 802.11a, 802.11b, 802.11g és 802.11n (draft 2.0) vezeték nélküli szabványokkal kompatibilis. Ezzel az 5 vagy 2,4 GHz frekvencián működő, akár 450 Mbit/s átviteli sebességű adapterrel csatlakozhat kis és nagy kiterjedésű, hozzáférési pontokat használó hálózatokhoz. A WiFi adapter a hozzáférési pontnak és a jel erősségének megfelelően automatikusan úgy vezérli az adatsebességet, hogy a lehető leggyorsabb kapcsolatot biztosítsa. A WiFi-csatlakozás segédprogrammal könnyen kezelheti összes WiFi hálózati csatlakozását. A WiFi-csatlakozás segédprogrammal konfigurált profilok a 802.1X hálózati hitelesítésnek köszönhetően korszerű védelmi lehetőségeket nyújtanak.

A jelen dokumentumban lévő információk előzetes értesítés nélkül változhatnak.

© 2004–2012 Intel Corporation. Minden jog fenntartva. Intel Corporation, 5200 N.E. Elam Young Parkway, Hillsboro, OR 97124-6497 USA

Az Intel írásos engedélye nélkül szigorúan tilos a jelen dokumentum bármely részét bármely módon lemásolni vagy reprodukálni. Az Intel® az Intel Corporation vagy leányvállalatai védjegye vagy bejegyzett védjegye az Egyesült Államokban és más országokban. A jelen dokumentumban említett egyén védjegyek és védett nevek azok tulajdonosaira vagy termékeire vonatkoznak. Az Intel cégnek nincs semmilyen érdekeltsége a sajátján kívüli egyéb védjegyekben és védett nevekben. A Microsoft és a Windows a Microsoft Corporation bejegyzett védjegye. A Windows Vista a Microsoft Corporation védjegye vagy bejegyzett védjegye az Egyesült Államokban és/vagy más országokban.

*Az egyéb nevek és márkák mások tulajdonai lehetnek.

Az Intel Corporation nem vállal felelősséget a jelen dokumentum hibáiért és hiányosságaiért. Ezenfelül az Intel nem vállal kötelezettséget az itt közölt információk frissítésére.

„FONTOS NYILATKOZAT MINDEN FELHASZNÁLÓNAK ÉS FORGALMAZÓNAK:

Az Intel vezeték nélküli LAN-adaptereinek konstrukciója, gyártása, bevizsgálása és minőségellenőrzése úgy van kialakítva, hogy a termékek kielégítsenek minden szükséges helyi és hatósági követelményt azokban az országokban, amelyek számára legyártották/kiszállították őket. Mivel a vezeték nélküli LAN-ok általában olyan nem engedélyköteles eszközök, amelyek radarok, műholdak és más, engedélyhez kötött vagy nem engedélyköteles eszközökkel megosztott spektrumban működnek, ezért ezek zavarásának elkerüléséhez néha dinamikus észlelésre, elkerülésre és használat-korlátozásra van szükség. A termék jóváhagyásának és engedélyezésének gyakran előfeltétele, hogy az Intel tesztadatokkal bizonyítsa az adott régióban vagy felhasználási helyen érvényes helyi és hatósági előírások teljesítését. Az Intel vezeték nélküli LAN termékénél használt EEPROM-ok, köztesszoftverek és illesztőprogramok kialakításuknál fogva gondosan kézben tartják a rádiós működést befolyásoló paramétereket, és biztosítják az elektromágneses zavartűrést (EMC). Ilyen paraméter többek között a rádiófrekvenciás teljesítmény, a spektrumhasználat, a csatornakeresés és az embereket érő hatás.

A fentiek miatt az Intel nem engedheti meg másoknak a vezeték nélküli LAN-adapterekkel együtt szállított bináris formátumú szoftverek (például az EEPROM vagy a köztesszoftver) manipulálását. Továbbá ha Ön az Intel vezeték nélküli LAN-adaptereihez jogosulatlan fél által manipulált javítást, segédprogramot vagy kódot (azaz az Intel által nem ellenőrzött javítást, segédprogramot vagy kódot, többek között nyílt forráskódú módosításokat) használ, akkor (i) kizárólag az Ön kötelessége biztosítani, hogy a termék kielégítse az előírásokat, (ii) az Intel semmilyen jogalapon nem vállal felelősséget a módosított termékekkel kapcsolatos semmilyen problémáért, ide értve többek között a szavatossági igényeket és/vagy a vonatkozó előírások be nem tartásából fakadó problémákat, valamint (iii) az Intel az ilyen módosított termékekhez nem nyújt és nem köteles nyújtani támogatást semmilyen harmadik félnek.

Megjegyzés: A vezeték nélküli LAN-adaptereket sok szabályozó hatóság »moduloknak« tekinti, és ezért a rendszer szintű hatósági jóváhagyás kiadását olyan tesztadatok benyújtásához és kiértékeléséhez köti, amelyek dokumentálják, hogy az antennák és a rendszerkonfiguráció biztosítja az elektromágneses zavartűrésre és a rádiófrekvenciás működésre vonatkozó szabványok és előírások betartását."

2012. június 20.